CELEX: 62019TN0881
Language: mt
Date: 2019-12-31 00:00:00
Title: Kawża T-881/19: Rikors ippreżentat fil-31 ta’ Diċembru 2019 – GABO:mi vs Il-Kummissjoni

16.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 87/21
            
         
      Rikors ippreżentat fil-31 ta’ Diċembru 2019 – GABO:mi vs Il-Kummissjoni
      (Kawża T-881/19)
      (2020/C 87/26)
      Lingwa tal-kawża: l-Ingliż
      
         Partijiet
      
      
         Rikorrenti: GABO:mi Gesellschaft für Ablauforganisation:milliarium mbH & Co. KG (München, il-Ġermanja) (rappreżentant: C. Mayer, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tordna lill-konvenuta tħallas EUR 1 680 681,82 flimkien mal-interessi fl-ammont ta’ EUR 76 552,60 lir-rikorrenti;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-obbligu tal-konvenuta li tirrimborsa l-ispejjeż eliġibbli.
                  
                              —
                           
                           
                              Ir-rikorrenti kienet tipprodi s-servizzi tagħha taħt is-Sitt u s-Seba’ Programm Qafas. Bejn l-1 ta’ Awwissu 2015 u t-30 ta’ April 2016, ir-rikorrenti kienet qiegħda taħdem fuq total ta’ 37 proġett ta’ riċerka. Mill-1 ta’ Mejju 2016 sat-30 ta’ Ġunju 2016, ir-rikorrenti provdiet is-servizzi tagħha f’total ta’ 38 proġett ta’ riċerka. L-ispejjeż kollha sostnuti matul dawn il-perijodi jissodisfaw il-kriterji għall-eliġibbiltà stabbiliti fil-ftehimiet ta’ għotja konklużi bejn il-partijiet (Artikolu II.14.1). Dawn l-ispejjeż għadhom ma ġewx irrimborsati mill-konvenuta. Il-konvenuta għandha l-obbligu li tirrimborshom skont il-ftehimiet ta’ għotja.
                           
                        
            
                  2.
               
               
                  It-tieni motiv ibbażat fuq fuq il-fatt li l-kumpensi għall-perijodu minn Awwissu 2015 sa April 2016 huma ineffettivi.
                  
                              —
                           
                           
                              Il-kumpensi għall-perijodu minn Awwissu 2015 sa April 2016 huma ineffettivi skont il-leġiżlazzjoni Ġermaniża dwar l-insolvenza. Fir-rigward tal-ammont parzjali ta’ EUR 274 248,27, l-impossibbiltà li l-kumpensi jiġu invokati għat-talbiet tar-rikorrenti tirriżulta mit-tielet sentenza tal-Artikolu 95(1) tal-Kodiċi dwar l-Insolvenza Ġermaniż (iktar ’il quddiem l-“InsO”). Fir-rigward tal-kumpensi li jikkonċernaw il-bqija fl-ammont ta’ EUR 1 144 394,33, skont is-sentenza tal-25 ta’ Settembru 2018, GABO:mi Gesellschaft für Ablauforganisation:milliarium mbH & Co. KG vs Il-Kummissjoni (T-10/16, mhux ippubblikata, EU:T:2018:600), il-kumpens huwa meqjus ineffettiv b’riżultat tat-tielet sentenza tal-Artikolu 96(1) tal-InsO, moqrija flimkien mal-Artikolu 133 (1) tal-InsO (verżjoni preċedenti tal-liġi).
                           
                        
            
                  3.
               
               
                  It-tielet motiv ibbażat fuq il-fatt li l-kumpensi huma ineffettivi matul il-proċedura preliminari ta’ insolvenza (minn Mejju sa Ġunju 2016).
                  
                              —
                           
                           
                              Il-kumpensi tal-konvenuta matul il-perijodu minn Mejju sa Ġunju 2016 huma ineffettivi b’riżultat tat-tielet sentenza tal-Artikolu 96(1) tal-InsO, moqrija flimkien mal-punt 2 tal-Artikolu 130(1) tal-InsO. It-tielet sentenza tal-Artikolu 96(1) tal-InsO tipprevedi li tali kumpensi huma ineffettivi f’insolvenza fil-każ li dawn ikunu ġew iddikjarati qabel ftuħ il-proċedura ta’ insolvenza jew wara dan il-ftuħ meta d-dritt għal kumpens ikun inkiseb b’mod li jista’ jiġi annullat.